UMbeki Sebiziwe Ukuyalamula Umbango Wezikhundla
UMongameli Mugabe uhlangane loMnu Tsvangirai kanye loMnu Mutambara lamuhla bavumnelana ukuthi uMbeki sokumele angenele
UMongameli Robert Mugabe uhlangane lababokhelibamacele womabili eMDC uMnu Morgan Tsvangirai loMnu Arthur Mutambara lamuhlabekhulumisana ngodaba lokwabelana izikhundla zecabinet, kodwa behluleka njaloukuvumelana. Lokhu bekungokwesine abathathu laba behlangana, lokhe belobelanephansi isivumelwano sokubumba uhulumende womanyano. Abathathu laba bavumelene ukubizauMnu Thabo Mbeki ukuthi azelamula umbango wezikhundla ezimqoka lo. Bekhulumisana abakhokheli laba, amalunga enhlanganiso ethiwa yiRestoration of Human Rights in Zimbabwe ebetshengisela ezitaladeni zeharare esithi afuna kubunjwe uhulumende ngokuphangisa njalo luhulumende kumele ekhokhelwe yiMDC. Kubotshwe amalunga alitshumi alinhlanganiso. Lalobaicele leMDC elikhokhelwa nguMnu Tsvangirai lisithi umbango uphezu kwengatsha zonke,iStudio 7 iyakuveza ukuthi ingatsha ezibangwayo zine kuphela njalo ukudonselana kuphakathi kweMDCkaTsvangirai leZanu PF. Ingatsha lezi zibalisa olwezemali (finance), olwendaba zaphakathikwelizwe (home affairs), olwendaba zaphandle kwelizwe (foreign affairs), kanye lolwembuso yezabelo (local government). UMbeki yenaukhangelelwe ukufika eZimbabwe ngoMvulo kumbe ngolweSibili. Ubemele afikengempelaviki kodwa uMugabe ubikwa ethe uzakuba engekho. IMDC kaTsvangirai yonaizaba lomhlangano omkhulu labasekeli bayo eHarare ngeSonto. UTsvangiraiukhangelelwe ukwazisa lumhlangano ngebanga inkulumo esezikilo lezizathozokuvuma ukungena kuhulumende womanyano leZanu PF. Ingcwethi ecubungula ezombusazwe uMnu Mandlenkosi Gatsheni utshele uNtungamili Nkomo weStudio 7 ukuthi uMbeki engatshaya inja efihla umphini kasoze eneliseukulamula umbango wezikhundla lo.